google/wiki40b huggingface dataset:
Ebo-evangeliaret

Ebo-evangeliaret er et evangeliar frenstilt på oppdrag av erkebiskop Ebo av Reims (778-851). Det er et karolingisk billedhåndskrift av betydelig kunstnerisk verdi. Evangeliaret oppbevares på bybiblioteket (Bibliothèque Municipale) i den nordfranske by Épernay under signaturen Ms. 1. Det åpner med et lovdikt til oppdragsgiveren, erkebiskop Ebo.
Evangeliaret ble til rundt år 825 enten i Reims eller av kunstnere som forsamlet seg for oppgaven i benediktiner-klosteret Hautvillers ved Épernay. Der ble til samme tid dessuten Utrecht-psalteret laget. Dette mener man å kunne fastslå ettersom portrettene av de nytestamentariske evangelister i Ebo-evangeliaret er særdeles like dem i Utrecht-psalteret. Begge hører til mesterverkene fra den karolingiske renessanses bokkunst. De utgjør hovedverkene fra den såkalte Reims-skolen.
Innen 835 gav Ebo evangeliaret til klosteret Hautvillers.
Grunnkretser i Vik kommune

Grunnkretser i Vik kommune er delområder og grunnkretser som seksjonerer Vik kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Xiaguan

Xiaguan (forenklet kinesisk: 下关区, tradisjonell kinesisk: 下關區; pinyin: Xiàguān Qū) var et bydistrikt i provinsen Jiangsu. Det var del av den subprovinsielle by Nanjing.
Arealet var på 29,08 km² og det talte ca. 290 000 innbyggere (2004).
I februar 2013 ble distriktet oppløst, og opmrådet lagt inn under bysdistriktet Gulou.
Södra Näs

Södra Näs er et tettsted i Varberg kommune i Hallands län i Halland i Sverige. Det ligger ved kysten, rundt fem kilometer sør for Varberg. I 2010 hadde tettstedet 671 innbyggere.
Tilbake til 90-tallet

Innhold

Tema som berøres i de enkelte årstall
Drammen (tettsted)

Drammen tettsted er det største tettstedet i Buskerud, vokst fram med byen Drammen som tyngdepunkt, og strekker seg fra Røyken kommune i øst til Øvre Eiker i vest. Tettstedet er Norges femte største, og avstanden er kort til Oslo, landets største tettsted. I 2011 passerte folketallet i tettstedet Drammen 100 000. Tettstedet ligger hovedsakelig i Buskerud fylke, men strekker seg mot øst inn i Akershus og i sør inn i Vestfold fylke.
Tidligere selvstendige tettsteder innenfor Drammen tettsted er, foruten Drammen by, Mjøndalen, Hokksund, Lierbyen og Skoger. 
Siste utvidelse er de tidligere tettstedene Lierbyen i Lier og Skoger som strekker seg inn i Sande kommune i Vestfold. Denne utvidelsen ble gjeldende fra 2014 og ga tettstedet Drammen en ekstra vekst på om lag 6000 personer.

Nærliggende tettsteder

Tettstedet Oslo ligger kun 6 km øst for tettstedet Drammens østligste punkt. Røyken kommune er dermed den eneste kommunen i Norge med to tettsteder i seg med mer enn 100 000 innbyggere. Mellom disse tettstedene ligger Tettstedet Røyken, men dette står ikke i fare for å bli slukt av tettstedet Drammen med det første.
Vestfossen i Øvre Eiker ligger sør for tettstedets vestligste punkt, men også dette på «trygg» avstand.
Lierbyen og Skoger ble regnet som egne tettsteder frem til 2014, men ble da «slukt» av Drammen, etter SSBs oppdaterte prosedyrer for avgrensing av tettsteder.
Toby Ord

Karriere

Ord gikk på University of Melbourne, hvor han først studerte informatikk. Etter å ha fullført sin første grad, byttet han til å studere filosofi å forfølge sin interesse for etikk: «På dette stadiet visste jeg at jeg ønsket å gjøre en stor positiv forskjell i verden, og det virket som at å studere etikk ville hjelpe.»
For sitt diplomstudium, flyttet Ord til University of Oxford, hvor han fikk både en bachelorgrad og en doktorgrad i filosofi. Etter å ha skrevet sin doktoravhandling, «Beyond Action: applying consequentialism to decision making and motivation», ble Ord ansatt som postdoktor ved Balliol College i Oxford. Sammen med sin akademiske stilling har Ord også stillinger ved Uehiro Senter for Praktisk Etikk og Future of Humanity Institute ved Universitetet i Oxford. Han har publisert mye om etikk og filosofi tilknyttet kunstig intelligens of datavitenskap. Hans forskningsinteresser omfatter primært spørsmål rundt global fattigdom, moralsk usikkerhet og å avverge eksistensielle farer og katastroferisiko.

Giving What We Can

I Oxford besluttet Ord seg for å gi en betydelig andel av sin inntekt til de mest kostnadseffektive hjelpeorganisasjoner han kunne finne. Etter en rekke henvendelser fra folk som var interessert i å gjøre en tilsvarende forpliktelse gikk Ord inn for å sette opp en organisasjon som er rettet mot å støtte likesinnede givere.
I 2009 lanserte Ord Giving What We Can, et internasjonalt samfunn der medlemmene har forpliktet seg til å donere minst 10 % av sine inntekter til fattigdomsbekjempende organisasjoner og tiltak. Organisasjonen søker ikke bare å oppfordre folk til å gi mer av sine penger til veldedighet, men understreker også viktigheten av å gi til kostnadseffektive organisasjoner, og hevdet at «forskning viser at noen [organisasjoner] er opptil 1000 ganger så effektiv som andre». Selv om de ikke samler inn penger eller driver veldedig arbeid direkte, utfører Giving What We Can selvstendig forskning, og anbefaler hjelpeorganisasjoner de mener å være særlig effektive. Ord er fortsatt direktør for Giving What We Can, og er sterkt engasjert i organisasjonens daglige drift.
Ord selv bestemte seg i utgangspunktet for å begrense sin inntekt til £20 000 per år, og å gi bort alt han tjente utover dette til godt undersøkte veldedige formål, i tråd med forpliktelsen medlemmer av Giving What We Can gjør, ved å donere minst ti prosent av sine inntekter til veldedige organisasjoner de mener å være de mest effektive. Et år senere har han justert denne summen ned til kr 18 000. I løpet av sin karriere forventer han at hans totale donasjoner totalt vil ende på rundt £1 million.

Personlig liv

Ord bor i Oxford med sin kone, Bernadette Young, som arbeider som lege. Hun er også medlem av Giving What We Can.
Utfallsrom

Utfallsrom er et begrep som innenfor sannsynlighetsteori betegner mengden av mulige utfall av et tilfeldig eksperiment. 
For et terningkast er for eksempel utfallsrommet mengden {1, 2, 3, 4, 5, 6}.
Nord-Makedonia i Junior Eurovision Song Contest

Navnestrid

I Junior Eurovision Song Contest deltok landet under navnet F.Y.R. Macedonia eller FYROM. Begge er forkortelser av Former Yugoslav Republic of Macedonia (Den tidligere jugoslaviske republikken Makedonia). Dette kronglete navnet skyldes Den makedonske navnekonflikten med Hellas, som argumenterer med at Makedonia er en historisk og geografisk region i Hellas. Den europeiske kringkastingsunion brukte derfor benevnelsen F.Y.R. Macedonia om landet.  
Først i 2018 ble navnetvisten løst, og Makedonia skiftet offisielt navn til Nord-Makedonia 12. februar 2019.
Langrenn under Asiatiske vinterleker 2007

Langrenn under Asiatiske vinterleker 2007. Langrenn var en av flere sporter under de sjette Asiatiske vinterleker som ble arrangert i Changchun i Kina. Det var seks øvelser, to individuelle renn og en stafett for menn og det samme for kvinner. Det var 57 utøvere fra ni nasjoner som deltok i langrennskonkurransene som ble avviklet i perioden 30. januar til 3. februar 2007. Kasakhstan ble beste nasjon med fire gullmedaljer foran Kina og Japan med en hver.
Illmatic

Bakgrunn

Nas ble en legende i undergrunnsmiljøet i New York som syttenåring etter hans opptreden på Main Source sin sang "Live at the Barbeque". En av personene som vekket stor interesse for Nas etter dette, var MC Serch. Han kontaktet Nas, og foreslo at de spilte inn en sang sammen. Rundt innspillingen fikk MC Serch vite at Nas stod uten platekontrakt. Serch var allerede en etablert artist, og tok umiddelbart kontakt med forskjellige plateselskaper. Det var allerede stor interesse for Nas blant plateselskapene, og det tok ikke lang tid før han var klar til å spille inn sitt debutalbum.

Produksjon

Nas var en legende i undergrunnsmiljøet i New York, og på bakgrunn av dette kunne han så å si velge fritt blant eliten av produsenter til å jobbe på albumet sitt. Den endelige produksjonen på Illmatic ble foretatt av Pete Rock, DJ Premier, Large Professor, L.E.S. og Q-Tip. Måten produsentene tilpasset beatsene til Nas sin unike historiefortelling og lyriske stil, var en viktig faktor for den enorme suksessen albumet oppnådde blant kritikere. Produksjonen kan beskrives som svært atmosfærisk, optimistisk og mimrende.
En ny trend innen hiphop på denne tiden var å inkludere masse gjesteartister på albumene sine. Dette var både for å lage mindre arbeid for seg selv, og for å få hjelp til å hype albumet med å bruke kjente artister. Nas gjorde det stikk motsatte – han hadde en gjesteartist, som for øvrig var helt ukjent. Denne artisten kalte seg AZ, og fikk samme undergrunnstatus som Nas hadde fått for sin opptreden på "Live at the Barbeque". AZ ble fort signert, og ga ut sitt debutalbum, Doe or Die, i 1995. Dette ble også kritikerrost. Det er verdt å nevne at Nas sin far, Olu Dara, spiller kornett på "Life's a Bitch".

Mottakelse

Selv om Illmatic fikk umiddelbar anerkjennelse blant kritikere og fans, ble den kommersielle suksessen nærmere en fiasko i forhold til kvaliteten. Albumet solgte 59 000 kopier i sin første uke. I motsetning solgte Doggystyle av Snoop Dogg, som ble gitt ut et år tidligere, over 800 000 kopier i sin første uke. Likevel har albumet gjennom årene solgt masse ettersom populariteten til Nas økte. En annen ting som endret seg gjennom årene, var albumanmeldelsen til musikkmagasinet Rolling Stones. I 1994 ble Illmatic belønnet med solide 4 av 5 stjerner, mens i 2004 endret de resultatet til 5 av 5 stjerner. Det lave salget var trolig en faktor til at Nas endret både produksjon og stil på sitt neste album. Selv om dette albumet, It Was Written, ble en større kommersiell suksess, ble det kritisert for at han bevegde seg vekk fra grunnrøttene som gjorde Illmatic til en klassiker.
Strengen bru

Strengen bru er ei veibru på fylkesvei 107 i Flåbygd i Nome kommune i Telemark. Brua krysser Straumen ved Flåvatn. Den er ei buebru i betong, bygd i 1964.
Chakri-ordenen

Chakri-ordenen (thai: เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ [kʰrɯ̂a̯ŋ kʰàt.ti.já ra:.tɕʰá ì.sà.rí.já.pʰon án mi: kìa̯t kʰun rûŋ rɯa̯ŋ jîŋ ma.hǎ: tɕà.kri: bɔ:.rôm ra:.tɕʰa: woŋ]) er en thailandsk orden. Den er en av landets mest fornemme ordener og rangerer som landets orden nummer to.
Ordenen ble innstiftet i 1882 av konge Rama V i anledning hundreåret for Bangkoks grunnleggelse og som minne over Chakridynastiet.  Det ble etablert av Rama I samtidig med at hovedstaden ble flyttet til Bangkok.

Inndeling

Chakri-ordenen har én klasse.

Insignier

Ordenens insignier består av et ordenstegn med kjede, ordensbånd i gult (kongens farge) og en ordensstjerne. 
Ordenskjedet består av 23 ledd. Ordenstegnet er opphengt i kjedet i et ledd utformet som en kongelig parasoll med solstråler over. Ordenstegnets sentrale motiv er et chakra-symbol. Symbolet, som står for balanse og stabilitet, har gitt dynastiet navn og er også det viktigste element i det kongelige våpen. Ordensstjernen har ordenstegnet som motiv.
Ordensbåndet er gult og har en mindre versjon av ordenstegnet opphengt i seg.

Tildeling

Ordenen tildeles etterkommere av Rama I og deres ektefeller, men gis også til medlemmer av utenlandske kongehus og andre lands statsoverhoder.

Norske innehavere

Kong Haakon VII mottok Chakri-ordenen.
Fredløs

Bruk

Planten har vært brukt medisinsk siden oldtiden, den virker astringerende og kan hjelpe mot dysenteri og fordøyelsesplager. Dioskorides omtaler en plante han kaller "Lysimachion", men det er ikke helt klart hva han mener siden han nevner både gylne og røde blomster. Han kan muligens ha blandet den sammen med kattehale (Lythrum salicaria)
En annen anvendelse er som fargeplante, der roten gir brun farge og blad og stengel gir gul farge
Cechenena

Utseende

Store (vingespenn 80-125 millimeter), brunlige svermere. Noen av artene er ganske slanke, andre er mer kraftig bygd. Larvene har øyeflekker på det fjerde kroppsleddet. Puppene utmerker seg ved at sugesnabelen går i en bue framover, denne er forbundet med kroppen slik at den danner en avlang plate foran og under hodet.

Levevis

Disse svermerne er meget raske flygere som besøker blomster fra skumringen og utover. De kommer gjerne til lys.
Larvene kan leve på mange ulike planter, blant andre i vinfamilien, maurefamilien og myrkonglefamilien.

Utbredelse

Slekten er utbredt i Sørøst-Asia.
Williamsport (Indiana)

Historie

Williamsport ble planlagt i 1828 og fikk sitt navn etter eieren av landområdet: William Harrison.
Selbständige Evangelisch-Lutherische Kirche

Selbständige Evangelisch-Lutherische Kirche (SELK) er en evangelisk-luthersk frikirke i Tyskland som ble dannet av lutheranere som reaksjon på tvangssammenslåingen av den lutherske og den reformerte (kalvinistiske) kirke. Tilhengerne av kirken blir også kalt «gammellutheranere».
Kirken består av fire bispedømmer, 174 menigheter og 33 175 medlemmer (2015).
SELK hedrer teologen Hermann Sasse gjennom annet hvert år å dele ut Hermann-Sasse-Preis für lutherisches theologische Literatur.
Tiroler Grauvieh

Tiroler Grauvieh («tirolsk gråfe», uttales «tirå:la grao-fi:») er en hardfør kurase som stammer fra fjellbeitene i Tirol (Østerrike og Italia). Dyrene er ensfarget sølv- til brungrå med noe mørkere («sotete») hode, hals og mageparti. Rasen brukes til både melke- og kjøttproduksjon, og har historisk også blitt brukt som arbeids- og trekkdyr.
I hjemtraktene tilbringer Grauvieh mye tid på seteren og er vant til bratt og ulendt terreng. Dermed egner de seg godt til landskapspleie og økologisk drift. Rasen er også kjent for lette kalvinger og et godt lynne. Den gjennomsnittlige kroppsmassen er 600 kg for kyr og 1000 kg for okser. Begge kjønn er hornet.
Tiroler Grauvieh er spesielt utbredt i Nord-Tirol (Østerrike) og Syd-Tirol (Italia), men har etter hvert også blitt tatt i bruk i andre deler av Østerrike, i Sveits samt bl.a. Danmark og Norge. Rasen som sådan fins siden slutten på 1800-tallet og har blitt avlet frem i sentrale og vestlige daler av Tirol (Lech-, Wipp- og Oberinntal). Den har imidlertid røtter tilbake helt til folkevandringstiden, da autoktone (stedegne) ligurisk-keltiske kuraser ble krysset med alemannernes storfe. Gjennom hele middelalderen og nyere tid har den fjellvante rasen (eller dens forgjengerdyr) spilt en sentral rolle i Tirols landbruk, bosettingsmønster, landskap og økonomi.
Pilatus PC-12

Flyet i bruk

Pr- august 2008 var over 780 eksemlarer produsert og de fleste brukes som forretningsfly. Imidlertid har luftfartsmyndighetene i Australia, Brasil, Canada og USA godkjent bruk av en-motors turboprops slik som  PC-12 for bruk som passasjerfly på regionale ruter i sine respektive land. Dette har åpnet opp et helt nytt potensielt market for PC-12 som et regionalt fly, til avløsning for eldre to-motors fly
Et selskap i New Hampshire, USA som administrerer en pool-ordning hvor brukerne er del-eier i et fly (fractional ownership) disponerer over 34 PC-12 og er den størte operatør av PC-12. 
Royal Flying Doctor Service of Australia som var introduksjonskunden (Launch customer) for PC-12 i 1994. har nå over 20 PC-12 i bruk som ambulansefly.

Sivile operatører

More than 780 PC-12s have been sold as of June 2008; most are used in the civil market.
Wiens forskyvningslov

Wiens forskyvningslov er en lov i fysikken som sier at den spektrale energitettheten til sort stråling varierer ikke med bølgelengden og temperaturen uavhengig av hverandre, men på en sammenkoblet måte. Det ble vist av den tyske fysiker Wilhelm Wien i 1893. Han kom frem til dette fundamentale resultatet ved å kombinere de termodynamiske lovene med Doppler-effekten som strålingen utsettes for ved en langsom forandring av volumet som omslutter den. En direkte konsekvens er at den bølgelengden eller frekvensen hvor energitettheten er maksimal, er omvendt proporsjonal med den absolutte temperaturen til strålingen. Dette ble eksperimentelt verifisert av av den tyske eksperimentalfysiker Friedrich Paschen allerede i 1895.
Loven var viktig i den videre utforskningen av egenskapene til strålingen som kulminerte med oppdagelsen i 1900 av Plancks strålingslov. Denne er kompatibel med Wiens forskyvingslov.
I plottet til høyre ser man at maksimum til kurven flytter seg til venstre etterhvert som temperaturen øker. Det blir forskjøvet. Wiens forskyvingslov har også den konsekvensen at slike kurver ved forskjellige temperaturer aldri vil skjære hverandre. Den er en av de mest kjente eksempler på en skalalov i fysikken.
CaroMilie

CaroMilie er en norsk jenteduo, mest kjent for sin tredjeplass i Melodi Grand Prix junior 2008, etter The BlackSheeps og The Battery. 
De synger sanger innenfor de fleste sjangre, men for det meste pop, og ofte med kristne tekster. Duoen består av to glade søstre: Caroline Ekholt (tidligere Ellingsen) (f. 1997) og Emilie Ellingsen (f. 1999). 
Våren 2009 ga jentene ut sin første CD: Vi liker å danse.
I tillegg til å synge, er jentene veldig opptatt av dansing. Begge danser på Extend art of dance i Tønsberg. De er med i dansegruppen DM.
Rådgivende provinsialstenderforsamlinger (Danmark)

Valgretten

Kongen utpekte syv medlemmer til hver forsamling. Disse kongevalgte skulle blant annet representere Den lærde stand (prester og universiteter). Dessuten utpekte kongen en kongelig kommissarius, som deltok i møtene som regjeringens representant (på samme måte som ministrene deltar i Folketingets møter). 
Blant godseierne hadde sædegårdsejerne valgrett, og de var også valgbare.
Bøndene (de mindre landejendomsbesiddere) hadde valgrett når de eide minst fire tønner hartkorn eller festet minst fem tønner hartkorn. Til valgbarhet krevdes det dobbelt så mye jord. (I en del valgdistrikter valgte bøndene proprietærer og andre som ikke hørte til bondestanden). 
I København hadde borgere med en eiendomsverdi på 4 000 riksdaler stemmerett, mens valgbarhet krevde den dobbelte eiendomsverdi. (Det vakte oppsikt at 73 brennevinsbrennere i København var valgbare ved det første valget mens kun én av hovedstadens professorer var valgbar i 1834). 
I kjøpstedene hadde borgere med en eiendomsverdi på 1 000 riksdaler stemmerett, mens valgbarhet krevde den dobbelte eiendomsverdi. 
Valgrettsalderen var på 25 år, mens man først ble valgbar når man var fylt 30 år. Jøder hadde stemmerett, men var ikke valgbare. (Det ble valgt jøder som hadde konvertert til kristendommen).
I alt var det bare 32 000 stemmeberettigede velgere, eller 2,8 % av befolkningen.

Stendenes betydning

Forsamlingene fikk ingen direkte innflytelse. Kongeloven forble i kraft, men stenderforsamlingene skulle ha lovutkast til betenkning og kunne stille forslag til nye lover. Etter behandling i stenderforsamlingene gikk sakene til videre behandling i kollegiet (nærmest: ministeriene). Kongen var ved hver stenderforsamling representert av en kongelig kommissarius. 
De Rådgivende provinsialstenderforsamlingene i kongeriket møttes første gang i 1835 og siste gang i 1848; I Hertugdømmene fortsatte de fra 1853 til 1863 og de fikk lovgivende makt i 1854.
De fikk stor innflytelse på utviklingen i perioden takket være seriøst arbeid og til tross for mangel på makt.
Kelly Macdonald

Karriere

Macdonalds første rolle i en stor film var som Diane i Danny Boyles Trainspotting med Ewan McGregor i hovedrollen. Hun fikk rollen gjennom å gå på en åpen audition. Hun fulgte opp med å spille Isabel Knollys i Elizabeth (1998), med Cate Blanchett i rollen som Elizabeth I. Hun var også med i dramakomedien Gosford Park med Maggie Smith og Michael Gambon. To år senere spilte hun i miniserien State of Play (2003), sammen med blant andre Bill Nighy og James McAvoy. Hun spilte også "Peter Pan" i et teaterstykke i filmen Finding Neverland (2004), som hadde Johnny Depp og Kate Winslet i hovedrollene.
I 2005 spilte hun i Nanny McPhee med Emma Thompson og Colin Firth. To år senere portretterte hun den kvinnelige hovedrollen i thrilleren No Country for Old Men, som tok med seg fire Oscar-statuetter. Filmen kunne skilte med Josh Brolin, Javier Bardem og Tommy Lee Jones i hovedrollene og Coen-brødrene som manusforfattere og regissører.
Senere spilte hun i In the Electric Mist (2009) og TV-serien Boardwalk Empire (2010), før hun spilte Helena Ravnklo i Harry Potter og dødstalismanene – del 2 (2011). I 2012 har hun hovedstemmen i animasjonsfilmen Brave, samt en rolle i en ny filmadaptasjon av Leo Tolstojs Anna Karenina, på plakaten.
Macdonald har for øvrig blitt nominert til tre Golden Globe-statuetter. I 2005 ble hun nominert i kategorien beste prestasjon av en skuespiller i en miniserie eller film laget for fjernsyn for innsatsen i The Girl in the Café. Hun ble også hedret med nominasjoner i kategorien beste prestasjon av en skuespiller i en birolle i en serie, miniserie eller film laget for fjernsyn for sitt arbeid i TV-serien Boardwalk Empire både i 2011 og 2012.

Personlig liv

Macdonald har vært gift med musikeren Dougie Payne siden 2003. Sammen har de sønnen Freddie (født 2008).
Colymbomorphini

Utseende

Stort sett ganske små (gjerne under 10 millimeter lange) oldenborrer, gjerne med metalliske farger.
Noen er tynt kledte med lyse skjell. Artene ligner overflatisk på praktskarabider (Rutelinae).

Utbredelse

Gruppen er utbredt i Australia og på New Zealand, dessuten slekten Phytholaema i Chile og én art på Ny-Guinea.
Bak fasaden

Bak fasaden er bok nummer 18 i serien sagaen om Isfolket skrevet av Margit Sandemo.
I boka treffer Elisabet Paladin mannen Vemund Tark og fatter interesse for ham. Han frir hos hennes foreldre å vegne av sin yngre bror...
Overheadprojektor

Virkemåte

En overheadprojektor viser tekst og bilder fra gjennomsiktige lysark eller transparenter, det vil si A4-store, klare plastfolier. Lysarket legges oppå en lysflate på apparatet, og det gjennomlyste motivet sendes via et speil  gjennom en optisk linse og projiseres på en projeksjonsduk, en hvit vegg eller annen passende flate. Speilet og linsa sitter montert på en stang over lysflaten og kan justeres for å stille inn fokus og størrelse på bildet. Lysbildene er lyssterke nok til at de kan vises i rom med vanlig dagslys.
Lysflaten på overheadprojektorer består av en fresnel-linse med riller, preget i billig, klar plast, for å gjøre lyset kraftigere og spre det jevnt utover flaten.

Bruk

Overheadapparater er enkle i bruk og har siden 1970-tallet blitt svært vanlige på skoler og kontorer, i møterom og foredragssaler der en viser bilder og dokumenter for en forsamling. Motivet på lysarkene overføres til plastfolien ved hjelp av vanlig fotostatkopiering i farger eller svart-hvitt på en kopimaskin. Brukeren kan også enkelt tegne og skrive med tusjpenn på lysarket mens det ligger på apparatet, som dermed delvis erstatter en veggtavle til å skrive på.
Overheadprojektorer kan også brukes ved avtegning av et motiv i større størrelse, for eksempel ved overføring til et veggmaleri, men fordi lysbildet lett blir noe fortegnet, blir ikke kopieringen alltid like riktig i forhold til proporsjonene i originalbildet.
Kinya Takehara

Karriere

Kinya Takehara startet sin profesjonelle karriere i JEF United Ichihara i 1993. Han har også spilt for Fukushima FC.
Xingyang

Xingyang (kinesisk: 荥阳; pinyin: Xíngyáng) er et byfylke i provinsen Henan i Folkerepublikken Kina. Det ligger i byprefekturet Zhengzhou.
Befolkningen var på 648 531 i 1999.

Historie

Byen er meget gammel. Navnet Xingyang er kjent fra den klassikeren Shangshu, og skyldes byens beliggenhet på nordbredden av elven Xing (荥). Kinesiske legender fra antikken forteller at det var herfra at Chang'e fløy opp til månen.

Kulturminner

Steinalderfunnstedet Zhijidong (Zhijidong yizhi, 织机洞遗址) og levningene etter den gamle erlitou-byen Dashigu (Dashigu chengzhi, 大师姑城址) ble i 2006 oppført på Folkerepublikken Kinas liste over verneverdige kulturminner.

Samferdsel

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.